
THU MAPUI 


Pau matdan lak ah hin khenkhat chuh khang hung um to 
zelte ding ah mat zing thei a um a; khenkhat chuh a khang a khang 
ah neu khat khat hung danglam zel le a um thei hi. Mihingte gual in i 
pauu leh a matdan hih le mawl milmial ah kipat in hung piting deu 
deu in a hung khangto zel a hi. Kum 40/50 masang ah i lah matdanu 
khenkhat hih tulai khang ah hin a lah dik zo bek lo a hi dan hung 
kihia dawk thei zel a hi. Pau matdan thiamte’n le a bukim in khang 
tamtakading in a siamthei diakpuau, English grammariante natiang in. 

Zia ziak ah chun, lungthimkihawng tak in, paumat dan hawi 
zaw leh dik zawte chuh pawm thei ding leh zui thei ding in kingaitua 
leu hin phapen mai leh akilawm hi. 

Zia class XI leh Xllte a ding ah PAU MATDAN LEH 
THUPHUAK zikna ding ah hin hapta 2/3 vel bep sung ah chun 
theitawp kisua ah hung kiziak a hia’. A hawi zawk diakna ding ah 
dawidan leh ngaidan pha haw chuh bang tik lai in le kipakpi a hi zing hi. 


knphal 

the 20th March, 2010 


P. Kamlam Vaiphei 
Vice-Chairman, VLS. 

Bung 1 

THE ALPHEBET (LEKHAMAL) 


Vaiphei pau ah lekhamal (lekhazem) 24 a um hi. Ziate chuh 
chi 2 in a kikhen ah, (1) Lekhazem Kho(Capital Letters, leh (2) 
Lekhazem Ngat.(Small Letters) 


Lekhazem Khote leh a sim di dan. 

Khawl ha 


A 

(a), 

AW (aw), 

B (bi), 

CH (chaw; 

), D (di), 

E (e), 

F 

(ef), 

G (ek), 

NG (eng), 

H (eich), 

I(i), 

J (je), 

K 

(ke) 

L (el), 

M (em), 

N (en), 

0 (awu), 

P(pi), 

R 

(ar), 

S (es), 

T(ti), 

U (u), 

V (vi), 

Z (zet) 


a 

h 

r 


aw b 

i j 

s t 


Lekhazem gatte 
Khawlsut 

ch d e f g ng 

k 1 m n o p 

u v z. 


A 

H 

R 


AW 

I 

S 


1,Lekhazem Khote (Capital Letters) 
Khawlsut 

B CH D E F G 

J K L M N 0 

T U V Z 


NG 

P 


a 

h 

r 


2.Lekhazem Ngatte 
Khutsut 

aw b ch d e f g 

i j k I m n o 

st u v z 


ng 

P 

A NEM LEH A TAK 

Lekhazem 24 hih chi pani in a kikhen ah : ziate chuh a Nem 
(Vowel) leh a tak (consonent) a hiu hi. 

Lekhazem Nemte 
a aw e i o u 

Zia lekhazem (pagugte) hih a awu a nem ziak in, lekhazem 
nem, a hi loleh lekhazem aw nem a kiti a hi. Amau pang lo in lekhazem 
bangzat kigawm lehle hiat thei aw a sua dawk thei puau hi. Chun 
amau hih chang um le awsua a nei theiu hi. 

Lekhazem Takte (Consonants) 

B CH D F G NG H J 
KLMNPRST 
V Z. 

Zia Lekhazem Takte hih a changu in Thumal leh Awmal a 
sua thei puau in, tichun amau hih a Nemte chung a kigen a hiu hi 
Thumal leh Awmel Siamdan. 

Formation of words & syllables 
Awisau : Thumal leh awmal i siam tak leh a awgit awisauna 

ding melchik le hiat a ngai ah: zia chu ( A ) hih a hi. Zia awisau a hi leh 
thuksei hih i mat lo let lekhamal a nawn nawn ah (double) ah zik a 
ngai sek in khut a lut sek hi, Chuleh spelling kibang meaning kibang 
hiatkalna ding in awisau (Thuksei) hi mat le a ngai sek hi. 

(1) “A” ah hin “k” bul in la, a chung ah chun awisau symbol ( A ) 
kawi le chun - Ak kiti thumal leh awmal khat hi hung hi mai di 
a hi. 

(2) “B” ah hin a zem nem (Vowel) khat leh a zem tak khat bel 
leehin - bel - bel, bal, bal, - tite thumal i nawp nawp siam thu 
a hi. 

(3) “S” kiti lekhazem tak (consonant) ah hin “ i “ a h’em, lekhazem 
nem (vowel) khat bul in lah, chun a tawp in lekhazem tak khat 
kawi leehin thumal/awmal khat siam dawk mai di la hi. 
S+I+L=SIL (:puan sil ah. S+U+M=SUM (sum): Sum la nei em? 

Awisau (Thuksei) kimatna. 

Sa tang chuh a tak na e. (nek haksa) 

Baha chuh a tak na e! (a bal tam) 

Tenjing norkeg chuh tang kal mi a hi. (mual) 

Gari chuh buanthuak lak in a tang hi. (awk) 

Bawng nawi chuh a tang ta’i. (khal) 

Thutawn khat ah thumal kihang 2 umte 

1. Khal lai in bawngnawi a khal ngai pua’i. 

2. Tang chung pat in lei tang lik tha ki’h. 

3. Dam la nawp leh dam ah cheng ki’n. 

4. Nam chu a nam hi. 

A nuai ah thumal kibangte hih awisau bulna ding ah bul in. 

1. Thawlawm dawl dite’n dawl hun dewl kiu aw. 

2. Ak in puanak a ak ngai em? 

3. Thing pani kal ah kanglo chuh kal chi a hi. 










Bung - 2 

PAUMATDAN 

(Functional Grammar) 


1. Hiat masak dingte 

Zia ‘Vaiphei Pau Matdan & Thuphuak’ (Vaiphei Grammar 
& Composition) lekhabu hih hiat theina ding in a sung ah thumal 
khenkhat hih bang a h’em ti hiat chian masak a ngai hi. Ziate chuh: 


Vaiphei 


English 

Awmal 

- 

Syllable 

Awsua 

- 

Voice 

Chanchin 

- 

Essay 

Chi zia 

- 

Gender 

Changkhat 

- 

Singular 

Chizia-bei 

- 

Newtral Gender 

Sepdan 

- 

Adverb 

Gen leh gensawn 

” 

Dired & Indired 
speech 

Grammar 

- 

Paumatdan 

Flun-genna 

- 

Tense 

Khil 

- 

Section 

Nungdin 

- 

Post-position 

Lekhazem 

- 

Letter 

Thugil 

- 

Substance 

Precis 

- 

Thulakchawm 

Lungphawnna 

- 

Interjection 

Ledawna 

- 

Translation 

Lungpat 

- 

Mood 

Mabel 

- 

Prefix 

Minsel 

- 

Pronoun 

Minlaw/minte 

- 

Noun 

Nungbel 

- 

suffix 

Nasep 

verb 

Phazat 

Number 

Paugil 

Idioms 

Thutawn 

Sentence 

Thudawtna 

Interrogation 

Thuphuak 

Composition 

Thupi 

Subject/topic 

Thuzawptuana 

Conjunction 

Thugen 

Speech 

Thubawng 

Phrase 

Thupil (thuchingchawm)- 

Proverb 

Thulakchawm zikdan 

Precis-writing 

Thukhenna 

Case 

Thutawnbak 

Clause 

Thugen bakte 

Parts of speech 

Tuanthu 

Story/Legend 

Umzia 

Meaning 

Mizia 

Adjective 

Zillai 

Student 

Zilbuk 

School 

Zilinsang 

College 

Ziak 

Write 


2. Mabel leh Nungbel 

(Prefixes & suffixes) 

Mabel 

Minlaw a h’em Nasep (noun or verb) a h’em khat maang 
ah awmal khat bel ah thumal chuam khat siam a hi sek hi. Ziate chuh 
: ki, su, suk, aw,hi, -tite a hiu hi. 

Etsakna : 

1. Kikawl (ki+kawl) 

2. Kipak (ki + pak) 

3. Kipia (ki + pia) 

4. Kizawm (ki + zawm) 

5. Kisang 

6. Kikhen 

7. Kicheng 

8. Ki-awk 


(ki +sang) 
(ki+khen) 
(ki+cheng) 
(ki+awk) 


“Kawl” ti chuh “tuchak” aloleh “zang” tina a hi maleh a 
masang ah mebel “ki” i kawi leh umzia chuam nei thumal khat 
“kikawl” hih siam daw in a um hi. 

Etscikna in 

Nangma'n ei hun kawl ah.. 

Amaute ni a kikawlu hi. 


Chuleh “pak” ti hih chawihawi tina le a hi’n, pakcha pak tina 
le hi maleh a masang ah “ki” kiti mabel i kawi leh thumal chuam viau 
khat a pawt hi. Zia chuh kipak (lim, nuamsa, lungawi) tina a hi. 
Etsakna : 

Pakcha a pak ta’i. 

Thilpiak lei pia’h, ka kipak na el 


Mabel dang dang 

hi + hawi 
hi + sia 
su + vak 
su + sia 
suk + dam 
suk + siat-0 
suk + damna 
aw + kap 


hihawiu 
hisia kiu ah. 
thaumei chuh suvaku 
milim chuh susia kiu ah. 

Kei chuh Lalpa in ei sukdam ka hi. 

Ama ei suksiat ka hi. 
sukdamna 

Naupang awkap ki’n. 

Hi,kiti hih verb piting sa a hi ziak in ‘prefix’ ah mat a kilawm pua’i. 
‘Su’ hih Intransitive verb prefix ah a kimang in, ‘suk’ hih a verbal 
noun prefix ah imang a hi’i.(susia,suksiat; sukap- sukka - tite) 

Nungbel 

Minlaw (minte) a h’em nasep khat nung ah ‘nungbel’ khat 
label ah thumal chuam a kisiam phat leh zia a kibel pen chuh ‘nungbel’ 
kiti a hi. 

Etsakna : 

“Tai” ti hih hat tak ah chia tina hi maleh a nung ah hin awmal 
(syllable) khat “san” kiti hi i bel leh “taisan” kiti hi a hung pawt hi. Zia 
chuh “tai” tuna hilo in ‘nusia’ tina dan a hung hi ta hi. Tichun umzia 
chuam nei thumal khat a hung suak ta a hi chuh. Zia gual nungbel 
haw chuh : san, da, pi, tu, pa, pu tite. 


hai 

nasep chawl tawp. 

haisan 

bawl nawt lo 

mu da 

en lo di, en ut lo. 

muda 

lungsiat lo, ngai lo. 

P 

an nekpi, lo etpi,(verbal noun ah 
suffix). 

kitawnpi 

Etsakna 

kizui, chia khawm 


Football pek ka hai tau, dak 5 in. 

Ke’n football pek ka haisan ta’i, 

Inspectorpa chuh ka mu da na e. 

Migilopa chuh ka muda ngei e. 

3. Thuchang (article) 

Minlaw (Noun) a he'm. Mizia (Adjective) a h'em khat nung 
ah a hilchianna deu dan ah kikawi thumal chuh thuchang (article) a 
kiti a hi. Thuchang hih chi pani a urn ah : (1) Thuchang kichianlo, (2) 
Thuchang kichian. 


Thuchang kichianlo 

Minlaw khat chungthu kichianlo in kigen leh zia chuh thuchang 
kichianlo chuh a hi. Zia chuh “khat” ti hi 
Etsakna 

1. Lekhabu khat ei hun pia tia. 

2. Lekhazikna (pen) khat ei chauk piak ah aw. 

3. Ak kdng khat ka chaw ut hi. 

4. Dampu kiti khat in damddwi a hung zuak hi. 

Zia thutawn pathum ah hin minlaw thumte: Lekhabu, 
Lekhazikna, leh Ak kang ti haw hih zia mawng, khah mawng ti a um 

pua’h, lekhabu khat po, lekhazikna khat po, ak chuh le a kang a hi 
phawt leh khat po a hi thei a hi. Ziak ah chun “khat” kiti thuchang 
kichianlo chuh a hi. 

Chuleh, Proper Noun (mi min khat) nung ah le “ khat” kiti 
thuchang kichianlo hi kawi thu a hi, a mihing bang gual mi a hi hiat 
chianlo a hi chun thugual 4na ah Dampu hih khawi lam bang gual mi 
a hi hiatchetlo a hi ziak in Dampu kiti “khat” ti’n a kizik a hi. 

Thuchang kichian 

Minlaw (noun) leh minsel (pronoun) nung ah amau chuh 
hiatdanna ding ah kikawi thuchang chuh thuchang kichian a kiti a hi. 
Ziate chuh: “chuh,” “hih,” “khuh,” “sawh,” - ti haw hih a hiu hi. 
Etsakna 

1. Lekhabu chuh ei pia’n. 

2. Zia kdwlthei hih chaw ing ka. 

3. Bawipu sawh ei la ko piaku in.. 

1. Lekhabu ah “chuh” ti a um ziak in lekha dang piak thei a hi 
pua’h; zia lekhabu bep chuh piak a ngai hi 

2. Kawlthei “hih” ti a hi ziak in kawlthei dang um maleh, zia pen bep 
chuh piak ngai a hi. 

3. Chapang dang, mihing tarn um lehle Bawipu sawh a ti ziak in 
Bawipu sawh a ti penpa chuh ko piak a ngai hi. Ziak ah chun 
“chuh,” “hih,” “sawh” - ti haw hih thuchang kichian chuh a hiu 
hi. 

[ Hiat ding khat chuh : chuh, hih, sawh -ti haw hih kawkmuna 
Mizia, Denountrative Adjective le a hiu hi.] 

Mihing (Person) 

Paumatdan (Grammar) ah hin mihing hih chi 3(thum) ah khen 
a hiKhatna, Nina leh Thumna. 

Mihing khatnate chuh : kei, ei, keima, eima, - ti haw hih a hiu 
in,thugenpa, chuh mihing khatna chuh a hi. Tam a hi phat leh keiu, 
eiu, eimau - tite hih a hiu. 

Miihing Ninate chuh thugenpa a lah ngaithatu ah pang : 
nang, nangmau, -tite. 

Mihing 


Khatna 

Singular: 

kei, keima, ei, eima, i, ka, 

Plular: 

keiu,keimau, eiu, eimau, i, kau 

Panina 

Singular: 

nang, nangma, la, lei, 

Plural : 

nangu, nangmau lau, lei, 

Thumna 

Singular: 

ama, a, 

Plural : 

amau, au, 


Etsakna : 


Sing 

- Kei chia ing ka. 

- Kei ka chia hi. 

Plural 

- Keiu ka chiau hi. 

Keiu chia ing kau. 

Nina 

Singular 

- Nang chia in la. 

Nang la chia di a hi. 

Plural 

- Nangu la chia dingu a hi 

Nangu chia in lau. 

Thumna 

Singular 

- Ama chia in a. 

- Ama a chia hi. 

Plural 

- Aman chia di a hiu hi. 

Amau a chia tau hi. 

Amau chia in au. 

Thumal zung (words 


Kau 

- ka 

+ 

u = kau 

lau 

- la 

+ 

u - lau 

au 

- a 

+ 

u - au. 
















Bung - 3 

THUGEN BAKTE 

(Parts of speech) 

Thutawm khat sung ah thumal kimatna leh panna chuam 
chiat ah kimang haw chuh Thugen Bakte kiti a hi 

Thugen Bakte hih chi giat a um hi; ziate chuh 

1 . Minte (Noun) 

2. Minsel ( Pronoun ) 

3. Mizia ( Adjeactive) 

4. Nasep (Verb) 

5. Sepdan (Adverb) 

6. Mingentu (Post-position) 

7. Thuzawpna (Conjunction) 

8. Lungphawnna (Interjection) 

1. Min (Noun) : 

Kihiat khendanna ding ah min kiphuakte chuh “Minte” 
(Noun) a kiti a hi. 

Ziate chuh vawkcha, sanga, thing, gna , phatna, taina, 
et,etna, - tite. 

2. Minsel (Pronoun) : 

Min thasang ah kimang thumalte chuh Minsel (Pronoun) 
a kiti a hi. 

Ziate chuh kei, nang, ama, zia, keiu, nangu, amau, ziate. 

3. Mizia (Adjective): 

Min khat a siat dan, a phat dan, a hawi dan, a neu dan a let 
dan kigenna chuh Mizia(Adjective) a kiti a hi. 

Ziate chuh: - pha, sia, kdng, vawm, lian, sang, niam, neu, - 
tite. 

4. Nasep(Verb): 

Thilhi leh nasep genna thumalte chuh Nasep (Verb) a kiti 

a hi. 

Ziate chuh : ding, chu, lie, chia, tai, sim, en, ziak, -tite. 

5. Sepdan (Adverb): 

Na kisepdan genna thumalte chuh Sepdan (Adverb) a kiti 

a hi. 

Ziate chuh : hat, awl, kin, sek, thei, sin, - tite. 

6. Nungdin (Postposition): 

Min leh Minsel nung ah hunhg ding sek thumal chuh 
Nungdin (Postposition) a kiti a hi. 

Ziate chuh : ah, in, - tite. 

7. Thumal leh thutawn zawptuana ah kimang thumal chuh 
Thuzawptuana (Conjunction) a kiti a hi. 

Ziate chuh : leh,chun, himaleh,chuleh, - tite. 

8 . Lungphawnna (Interjection): 

Lung phawn thutna ah kimang thumalte chuh 
Lungphawnna kiti a hi. 

Ziate chuh : khai! kateUaw! awh! ih! ahei! - tite. 

A nuai ah thutawn hih sui hi tiu, thutawn bak bang bang a 
pang em. 

Ama Zillai khat a hi: 

‘Ama’ hih mimal (pronoun a hi a; ‘zillai’ ti hih min (noun) hi a; 
‘khat’ ti hih zillai kiti noun hih a umzia gentu (adjective) a hi, 
chun ‘a’ ti hih ‘Ama’ ti hih tawh kisamkai minsel(pronoun) a 
hi.(relative pronoun),’Hi’ hih nasemtu verb chuh a hi. 







Bung - 4 

Minte (Noun) 


Minte (Nouns) hih chi panga (5) ah khen a hiu ah 

1). MimalMin, 2). Kikawp Min, 3). Pawl Min,A). Thil Min, 

5). Beingawn Min. 

1) . Sak Min (Proper Noun) : Mi hi taleh thil hi taleh khat bep 

kihiatna minte chuh Sak Min kiti a hi.Ziate chuh : Sangkim. 
Nambol, Johnstone High School,Ukhrul, - tite. 

2) . Kikawp Min (Common Noun) : Thil tam tak in kikawp ah a 

neiu minte chuh Kikawp Min a hi. Ziate chuh ; naupang,uicha, 
vacha, puan, chi, no, kuang,lekha, - tite. 

3) . Pawl Min (Collective Noun) : Pawl leh kigawp khawna minte 

chuh Pawl Min kiti a hi. 

Ziate chuh : Zillai, hawn, pulis (police), sepai, nevi tite. 

4) . Thil Minte (Material Noun) : Thil khat a them them ah a 

kikhenzak lehle a min kisang diak lo minte chuh Thil Min (Ma¬ 
terial Noun) a kiti a hi. 

Ziate chuh : slicing, thik, tui, lei, sana, likli (glass) tite. 

5) . Beingawn Minte (Abstract Noun) : Muthei lo, khawi thei lo, 

taksa neilo,,a thu ah um mai mai minte chuh muthei lo Beingawn 
Min a kiti a hi. 

Ziate chuh : siatna, nawpna, dana,kana, thina, muanna tite 
a hi. 





Bung - 5 

MENTE SIAMD AN 

(Formation of noun) 


Mimal minte, kikawp minte, pawl minte haw a umsa a hiu 
ah, siam kawm a ngai pua’i. Ama bo muthei lo-khawithei lo minte hih 
chuh siam kawm thei a hiu hi. 

a) . Muthei lo-khawithei lo minte (Abstract Noun) siam dan khat 

chuh Mizia (Adjective) ah chun “na” ti label in Minte (Noun) siam a 
hi sek hi. 

Etsaknci : Adjective ah kipat Noun siam dan 

Adjecltive + na = 

milungngai + na = lungngaina 

naupang kipak + na = kipakna 

pakhat hawi + na = hawina 

mi dam + na = damna 

mithiam + na = thiamna 

Verb ah pat Noun siam dan 

b) . Nungbel “san” leh “daw” tite a tawp nasep kigenna thumal 

haw ah chun “na” ti hih bel ah Minte siam thei a hi. 

Zansan + na = zamsanna 

taisan + na = taisanna 

nuisan + na = nuisanna 

c) . Nasep (Verb) taituang ah kipat in le “na” ti hih bel in 

minte siam thei a hi: 

Verb + na = 

chia + na = chiana 

hung + na = hungna 

gen + na = genna 

zik + na = zikna 

d). “na” ti hih bel lo in le Nasep (Verb) ah minte(noun) a suak 
sak thei a hi. Ziate chuh : 

1. Chia chuh a pha’i. 

2. Piak hih malzawlna dawnna a hi. 

3. Lak in minsiatna a tuak sak thei hi. 

4. Sep chuh nek muna a hi. 

5. Gin chuh hukdamna a hi. 

6. Nui hih hiselna a hi. 


e). 

Verbal noun ah “na” nungbel ah 




pia - piak 

+ 

na = piakna 


ne-nek 

+ 

na = nekna 


en-et 

+ 

na - etna 


pu-put 

+ 

na = putna etc. 

f). 

Adverb ah “na” suffix 




sek 

+ 

na - sekna 


kit 

+ 

na = kitna etc. 










Bung - 6 

MINSEL (PRONOUN) 

Min (noun) thasang ah kimang thumal chuh Minsel 
(Pronoun) akiti a hi. ziate chuh: - kei, nang, ama, keiu, nangu, 
amau tite hih a hiu hi. 

Minsel hih chi 7(sagi) a um hi. Ziate chuh: 

1. Mi Minsel (Personal Pronoun) 

2 . Neitu Minsel (Possessive ”) 

3. Kawkmuna Minsel (Demonstrative”) 

4. Dawtna Minsel (Interrogative ’ ’) 

5. Kizawppi Minsel (Relative ”) 

6. Tamdan Minsel (Quantitative ’ ’) 

7. Kithawktu Minsel (Reflexive ”) 

8. Kichianlo Minsel (Indefinite ’ ’) 

1. Mi Minsel (Personal Pronoun) 

Mi min thasang ah kimang thumal chuh Mi Minsel a kiti a hi. 
Ziate chuh: - kei, keima, nang, nangma, keiu, keimau, 
nangmau, nangu, ama, amau. 

Etsakna: keilekhasimlaikahi. 

2. Neitu Minsel (Possessive ”) 

Neitu min thasang ah kimang thumal haw chuh Neitu Minsel 
kiti a hi. Ziate chuh: - kei, keiu, nang, nangu, ama, amau a ti 
haw hih a hiu. 

Etsakna 

i. Zia chuh kei chutna a hi. 

ii. Chutna chuh kei-a a hi. 

Hi. Zia hih nang tuthaw a hi. 

iv. Zia tuthaw hih nang-a a hi. 

v. Zia mitval hih ama-a a hi. 

vi. Zia hih ama mitval a hi. 


Zia tak ah hin mi minsel khah neitu minsel ah kimang a hiu hi. 

3. Kawkmuna Minsel (Demonstrative ”) 

Kawkmuna ah kimang thumal chuh Kawkmuna Minsel a kiti a 
hi. Ziate chuh:- Zia, hih, khuh, sawh, chuh, khah tite, khenkhat 
hih matkawp thei le a hiu. 

Etsakna : Zia chuh ama sakawl a hi. 

4. Dawtna Minsel (Interrogative ’ ’) 

Min thasang ah dawtna ah kimang thumal chuh Dawtna 
Minsel a kiti a hi. Ziate chuh: - kua, bang, khawi. 

Etsakna : 

i. Bang gen la hi em? 

ii. Kua a hi em? 

Hi. Khawi ah chia la hi em? 

5. Kizawppi Minsel (Relative ”) 

Minsel leh minte tawh kizawpna nei minsel chuh kizawppi 
Minsel a kiti a hi. ziate chuh: 

chuh, khah, zia, ngei, khu, hih tite. Tichun, kawkmuna minsel 
khenkhat haw khah kizawppi Minsel ah kimang thei a hiu tina a 
hi. 

Etsakna : 

i. Zia pa hih zani a in ah hungpa khah a hi. 

ii. Zampu hih kum masa ah i lo chawpa khah a hi. 

iii. Ama sawh ka genpa hih a hi. 

iv. Labu chuh tuma ah ka lah nei khah a hi. 

v. Nang ngei chuh ka mamawu la hi. 

6. Tamdan Minsel (Quantitative ”) 

Min thasang tam dan leh tawm dan hiatna ah kimanng thumal 
chuh Tamdan Minsel a kiti a hi. Ziate chuh: tawmcha, tampi, 
neukhat, themkhat, phabep, hunkhawp, no, pava, law, 
khutdim ti haw a hiu. 

Etsakna : Khutdim eipia ah 
no khat ka dawn hi 
Phabep ei hawm ah 

7. Kithawktu Minsel (Reflexive ’ ’) 

A nasep ama in kithawk kigenna thumal chuh kithawktu minsel 
a kiti a hi. Ziate chuh: 

Ei leh ei, nang leh nang, ama leh ama. 

Etsakna : 

i. Kei leh kei ka kiawimaw a 

ii. Amau leh amau a kidawngu a 
Hi. Nang leh nang kisam la hi chuh 

8. Kichianlo Minsel (Indefinite ”) 

Hiat chet lo, muchim lo min thasang ah kimang thumal chuh 
Kichian lo Minsel a kiti a hi. Ziate chuh: kua, kuama, kuale, 
kuamachatite. 

i. Kua a hi ka hia pua’ i. 

ii. Kuale a nuam ta po in hung lau heh. 

Hi. Kuamacha a hung puau hi. 

















Bung - 7 

THUTAWN KHENNA (CASE) 


Thutawn khat sung ah minte a hi lo leh minsel chuh thumal 
dangte tawh a kizawp dan leh thumal dangte kikal ah panna kigenna 
chuh thukhenna (case) a kiti a hi. 

Etscikna : 

a) . Lalpu ’ n thingtum a tan hi. 

b) . Ama’n sum chuh Lelpu a pia hi. 

(a) , ah hi’n Lalpu hih subject in a pang a, chun thingtum chuh 
object in a pang hi. 

(b) . ah hin Lalpu sum piak ah a um ziak in object in a pang ta a hi. 

Thukhenna hi chi 10 (sawm) a um a, ziate chuh: 

1. Nasemtu thukhenna (. Nominative Case ) 

2. Sepkhumna thukhenna ( Objective Case ) 

3. Mawchanna thukhenna ( Accusative Case) 

4. Thukhenna kikik ( Dative Case) 

5. Kona thukhenna ( Vocative Case) 

6. Neina Thukhenna ( Possessive Case) 

7. Chuangdawk Thukhenna ( Case in Opposition) 

8. Chang-ah-ding Thukhenna {Nominative Absolute Case) 

9. Matchak thukhenna {Instrumental Case) 

10. Kikhenna thukhenna {Ablative Case) 

1. Nasemtu thukhenna {Nominative Case) 

Thutawn sung ah min a lo leh minsel khat nasemtu pen chuh 
Nasemtu thukhenna a kiti a hi. 

Etsakna : 

i. Thangpu in pengkul a mut hi. 

11. Ama’n thing a sat hi. 

Zia thutawn 2 ah hin Thangpu leh Ama’n ti haw hih 
nasemte a hiu. Ziak ah chun Nasemtu Thukhenna (Nominative 
Case) chuh a hiu. 

2. Sepkhumna thukhenna (Objective Case ) 

Nasep (verb) khat in thutawn sung ah mi a h’em thil khat a 
h’em chung ah na khat a sep khumna pen chuh Sepkhumna 
Thukhenna ( Objective Case) a kiti a hi. 

Etsakna : 

i. Dimnu in Siampu a beng hi. 

ii. Ama’n in allu a at hi. 

Zia thutawn pani ah hin nasep kisep khumna mi leh thil chuh 
Siampu leh allu a hiu. Ziak ah chun ziate ni chuh object a hiu a, 
tichun Objective Case a hiu. 

3. Mawchanna thukhenna (Accusative Case) 

Thutawn sung Ojbect hi bekset lo, amabo post-position a 
ding ah object ah pang thumal chuh Mawchanna thukhenna (Ac¬ 
cusative Case) a hi. Zia hih Locative Case le a kiti a hi. 
Etsakna : 

Ama in sung ah a lum hi. 

Zia thutawn ah hin “in” ti hih poat-position “sung ah” kiti a 
ding ah hin object a hi. ziak ah chun Mawchanna thukhenna 
(Accusative Case) chi a hi 

4. Thukhenna kikik (Dative Case) 

Thutawn sung ah object 2(pani) um hen lah, khat nasep chu 
tawh kinai, khat chuh kikak tqa leh, zia a kikak zawl object(min) 
chuh thukhenna kikak (Dative Case) a hi. 

Etsakna 

Zialsaktu in Jampu kipakman a pia hi. 

Zia thutawn ah hin object ah pang noun pani a um a, 
Jampu leh kipakman. Ziate ni lak ah hin, 

nasep(verb) tawl kinai zawk chuh kipakman hih a hi. A ziak 
masakpen di chuh kipakman chuh a hia, nina ah (a ban ah) a hun 
sukkhah kit di chuh Jampu chuh a hi. Ziak chun Jampu chuh 
Indirect object a hi a, chun Dative Case a hi. 

5. Kona thukhenna (Vocative Case) 

Kona ah kimang min a h’em minsel a h;em chuh kona thukhenna 
(Vocative Case) a kiti a hi. 

Etsakna 

Nengpu . skul ah chia ah. 

Nangma . ka kiang ah hung ah. 

Zia ah hin Nengpu leh Nangma tite hih kina ah kimang a hi ziak in 
kona thukhenna chuh a hiu. 

6. Neina Thukhenna (Possessive Case ) 

Neitu hiatna ding ah kimang minte a h’em, minsel a hi em haw 
chuh Neina thukhenna a hiu. 

Etsakna 

Kappu kelcha a hi. 

Dama ngakul a hi. 

Kappu leh Dama hih neitu hiatna ah kimang a hi ziaku’n, 
Neina thukhenna a hiu. 

7. Chuangdawk Thukhenna (Case in Opposition ) 

Min a h’em minsel a hi em khat khat chuh khat zawk hilchetna 
ah kimang leh kizawpna nei thumal a kiti a hi (noun khat chuh a 
umna ding ah pat hung um dawk) zia hih gen chianna thukhenna 
le a kiti a hi. 

Tinthang in a uicha, Roky chuh a zuak ta hi. 

Bulpu in a chapa, Muanlal chuh sepai in a pan sak hi. 

Zia thutawn panite ah hih roky leh Muanlal hih- khat chuh 
uicha ti tawh kizawpna nei, khat Muanlal chuh chapa tawh 
kizawpna nei a hiu a Chunangdawk thukhenna hiu. 

8. Chang-ah-ding Thukhenna (.Nominative Absolute Case) 

Thutawn khat sung ah a verb gunpi tawh kizawpna nei bek 
lo, a chang ah, thutawnbak(clause) gual ah um thumal hawn khat 
chuh chang-ah-ding thukhenna (Nominative Absolute Case) a kiti 
a hi. 

Etsakna 

1. Ka tun in. ama a lah um ta pua’i. 

2. Nisa sua in lo ka tune ta’i. 

A chung ah kinuaigit cheng hih chang-ah-ding thukhenna 


a hiu. 

9. Matchak thukhenna ( Instrumental Case ) 

Matchak ah kimang thumal haw chuh Matchak thukhenna a kiti 
a hi. 

Etsakna 

1. Ama in chempawng in gua a sat hi. 

2. Luna in mawl in vacha bu a dawt hi. 

10. Kikhenna thukhenna {Ablative Case) 

Kikhenna a lo leh suktanna kigenna minte(noun) chuh kikhenna 
thukhenna(Ablative Case) a kiti a hi. 

Etsakna 

1. Thingbak ah pat thingdua a pul hi. 

2. Ama ah pat lekhathawt ka mu hi. 

KIZILNA 

A nuai ah thutawnte ah thumal khenkhat haw hih bang bang 
thhukhenna (Case) ah kimang a hiu em sui tia.. 

1. Maradona in ball a pek hi. 

2. Zia chuh Sawipau bawng a hi’i. 

3. Nupinu chun luang in sanga a man hi. 

4. Pulispa in guchapa chuh a zep hi. 

5. Paucha, hung vak tia. 

6. Hausapa in a zi, Kimngai a hun pui hi. 

7. Kapcha sakawl chuh a san hi. 

8. Khawthim in, in ka tungu hi. 

9. Zin Gun in Kamlal khawmalpi a pia hi. 








Bung - 8 

NASEP (VERB) 


Na khat hi leh bawl kigenna thumal chuh Nasep (Verb) a kiti 
a hi. Nasep kigenna thumalte (verb) haw chuh: chia, chu, ding, ge, 
ziak, sem, tawi, ne, dawn, ipmu, lam, - tite hih a hiu hi. 

Nasep hih chi 4(pali) ah kikhen a hi’i. Ziate chuh : 

a) . Nasep Thupi (Principle Verb) 

b) . Nasep Panpitu (Auxiliary Verb) 

a) Nasep Thupi (Principle/Main Verb) 

Thutawn khat sung nasep thupi pen chuh Nasep thupi (Prin¬ 
ciple) verb a kiti a hi. 

Etsakna 

1. Bawipu in suang ah bawng a sep hi. 

2. Bawipu in suang ah bawng a hun sep hi. 

3. Bawipu in suang ah bawng sep di a hi hi. 

4. Bawipu chun lekha chuh sim thei in a. 

Thutawn lna ah hin nasep 2 a um ah, ziate chuh “sep” leh 
“hi” ti hih a hiu hi. Zia nasepte ni lak ah chun sep ti hih a thupi zaw a 
hi ziak ah chun “sep” ti hih ‘Nasep Thupi’ chuh a hi. Chun “hi” ti 
chuh ‘Nasep Panpitu’ mai a hi’i.(Auxiliary verb) 

Thutawn 2na ah hin le zia gual ma chuh a hi ah. 

Thutawn 3na ah hin “sep” hih nasep thupi pen a hi’n (Prin¬ 
ciple/Main Verb) chun “di” leh “hi” tite nasep panpitu a hiu. 

Thutawn 4na ah hin “sim” ti nasep thupi (Principle Verb) a 
hia, chun “thei” ti hi leh “a” panpitu a hi. 

Transitive leh Intransitive 

English ah gual in Vaiphei ah hin le nasep thupi (Principle 
Verb) hih chi 2 (pani) in a kikhen sawn kit a hi. Ziate chuh:- 

1. Thuaktu nei Verb (Transitive Verb) 

2. Thuaktu-neilo Nasep (Intransitive Verb) 

1. Thuaktu nei Verb (Transitive Verb ) 

Thuaktu nei ti chuh na kisep khumna nei nasep chuh 
Thuaktu-Nei Nasep (Transitive Verb) a kiti a hi. 

Etsakna : 

Subject Object Nasep thupi Panpitu 

1. Thangbawi in mawl ah gul a khen hi. 

2. Thangbem in a khut in mi khat a beng hi. 

Zia thutawn pani ah hin “gul” ti leh “mi” tite hih nasep thuaktu 
a hiu. Ziak ah chun object chuh a hiu ah, ziak chun a verb thupi 
“khen” leh “beng” tite hih Thuaktu-nei Nasep (Transitive Verb) 
a hiu hi. 

2. Thuaktu-neilo Nasep (Intransitive Verb ) 

Thuaktu (Object) nei lo nasep chuh Thuaktu-Neilo Nasep a 
kiti a hi ziak chuh:- 

1. Kimchawm a kap hi. 

2. Dawngthang a kipak hi. 

3. Pauthawng a lam hi. 

Zia thutawn 3 (thum) ah hin nasep thupite chuh “kap”, “kipak” 
leh “lam” tite hih a hiu a; a hi’n nasep thuaktu khat le a um pua’i. 
Ziak ah chun nasep thupi 3te object umlo nasep a hiu hi. Ziak ah chun 
“kap”, “kipak”, “lam” haw hih Thuaktu neilo nasep (Intransitive Verb) 
a hiu hi. 


KIZILNA 

A nuai ah thutawn 4 (pali) sung ah hin Nasep thupi, Nasep 
panpitu leh Thuaktu-Nei Nasep leh Thuaktu-neilo Nasep khawi khawi 
a hiu em ziak dawk tia : 

1. Chapangte a kikou hi. 

2. Sih-al in ak a man hi. 

3. Keima’n suang chuh ka dawm zo hi. 

4. Ama’n gul a chuan ngam hi. 

I Kampau ah 

I Amau a hungu’i 
Keiu ka chiau’i. 
Nangu la dingu’i. 


Phazat (Number) leh nasep thumal 

Vaiphei ah chun nasemte (subject) chu mi tam leule a nasep 
thumal chu a dang lam un a kitheng diak puai. 

A hin lal, holimna pau a hi phat leh chu a danglam hiau hi. 
Zikthaw pau in chu a verb lim chuh a danglam diak lo a hi. 

Etsakna (Zikthaw) 

Thupi Subject (Plural) Nasep 
Amau a hungu hi 

Keiu ka chiau hi 

Nangu la dingu hi 

Thupiakna thugen (holimna pau) 

1. Nangu. chiau ah. 2. Eiu. chia ’i tiu. 3. Amau. chiau heh. 

“Chia” ah pat in “chiau” leh “chia’i” a hung pawt hi. 
Amabo ziate hih zikthaw in ziak leu hen danglam umlo ding a hi. 
Etsakna : 1. Nangu, chiau ah. 

2. Eiu, chia hi tiu. (chia hi = chia’i) 

3. Amau chiau heh. 

Zia gual ah holimna pau a hi phat leh nasep thumal 
khenkhat hih a lamdang zel sek hi. 

1. Ni (dawn) — niu ah 


2. Pia 

3. Si 

4. Bia 

5. Sia 

6. The 

7. Daw 

8. Me 


— Piau ah 

— Siu ah 

— Biau ah 

— Siau ah 

— Theu ah 

— Dawu ah 

— Meu ah 


Mimal minsel thumal pau leh phazat dungzui in a danglam sek 


Changkhat 

1. Ama hung in a 

2. Nang hung in la 

1. Ei chia di i hi 

2. Ama driver a hi 

3. Kei hung ing ka 


Tam 

Amau hung in au. 
Nangu hung in lau 

Eiu chia di i hiu. 
Amau driver a hiu. 
Keiu hung ing kau. 
-*— 





















Unit - IV 


THUPHUAK 

(Composition) 


Bung -10 

Thuphuak (Composition) 


Thu zikdan hih a thu dungzui in zikdan chuam chuam a um 
ah. Bang cheng hi ta leh le, thutawn siamdan leh zikdan thiam masak 
akul hi. 

1. Thutawn Zikdan (Sentence Composition) 

Thutawn (sentence) siamna ding ah a hiat ding pawimawte chuh:- 

i. Thutawn khat ah chun min a h’em minsel a h’em khat a bul 
ah a pan a ngai hi. Zia chuh subject le a kiti a hi. 

ii. Min a lo leh minsel chun bang a gen in, bang a bawl em chuh 
zik a ngai ah, zia chuh Predicate le a kiti a hi. 

iii. Chun, a thutawn chuh hi sau deu di i ti leh, min/minsel leh 
nasep (verb) kikal ah chun thutawn bak (clause) a lo leh rela¬ 
tive adverb a h’em, relative adjective a hi em kawi thei a hi. 

iv. Thutawnbak (clause) kisamkai leh mizia (adjective) leh 
genchiantu haw chun nasep leh minte haw kichian zaw diak 
in a genchian a, chun thutawn chuh a hi melpha a hi. 

v. Lekhajem kho mat dan dik ah mat leh thiandanna (punctua¬ 
tion) mat dan dik ah mat di a hi, a diak in fullstop, comma, 
semi-colon, note of interrogation, note of exclamation haw 
mat dik a ngai hi. 

vi. Vaiphei ah hin adjective (mizia) hih a minte/minsel nung in a 
kikawi sek hi, a tangpi’n. A hi’n lah noun nasang ah a um 
chang le a hum tho hi. 

Thutawn chawm siamdan leh suksau dan 

Etsakna-1 

1. Gandhi nam/mipi lamkai pha a hi. 

Zia thutawn hih hi sau deu leu hen. 

2. Gandhi, nam lamkai pha, Porbandar ah piang kha, mi pha a 

lah hi. 

Zia hih susai nalai hi tin. 

3. Gandhi, nam lamkai pha leh minthang tak mai, Gujarat ah 
Porbandar khua ah a lah piang khah, mi pha tak mai a lah hi a hi. 
Etsakna-2 

Subject D/Adj. Noun Adjective of no. 

Main Verb 

1. Moirang hih khua minthang khat hilo a h’em? 

Zia thutawn hih hisau deu hi tiu:- 

2. Moirang, Imphal leh Lamka kal ah, khua hi, khua minthang 
leh gamfangte (tourist) phak nawp, mun pawimaw khat hi lo a 
h’em? 

Hi sau diak nalai leu hen 

3. Moirang, Imphal ah kipat Km 40 chuleh Lamka kipat ah km 
20 ah urn khua hih . khua minthang leh 

gamfangte phak nawp munpi leh malai Khamba pianna leh seiletna 
khua pawimaw tak leh minthang khat hi 1 o a h’em? 

Etsakna:3 

Moirang hih (Moirang hih ti thei tho) khua minthang khat hi 
lo a h’em? 

1. Sukchawm di phat leh a subject leh a nasep thupi pen leh a 
object ah kimang min (noun) chuh lakhawm le chin himai a hi. 
Sukchawm a lo leh lakchawm hih Precis-writing/substance-writ- 
ing (thuzikchawm leh thhulaigil zikdawna ah kimang deu pen a 
hi. 

2. Relative Clause haw leh minte genchianna thumalte haw chuh 
lak lo di (discard). Etsakna’n Moirang ti bep chuh lak di, Moirang 
umna mun kigenna haw chuh lak lo di, chuleh a khua chuh a lah 
minthn nepnawi kigen haw hih pai di. Tichun a nuai ah thutawn 
chawm cha hih a hung suak ta hi:- 

Moirang khua minthang khat hi lo a h’em? 





















Bung -11 

Thuphuak Zikdan 

(Essay writing) 

1. Chanchin (Essay) zik hih pau thiamna leh lungthim hat leh kitup 
dan chetna khat a hi. Lekha zil leh zik phawt chuh a ban ban cha 
(systematic) zik ding a hi; a thu kizawm lo lemlum ah zik lo ding 
a hi. Essay ti hih tup a lo leh bawlsin tina a hi. 

2. Chuleh, chanchin phawt chuh a bul-thumapui a h’em a lo leh a 
thhupi (subject) chuh bang a h’em genchian masak sek dig a hi. 

3. Zia zaw chuh leh a chanchin, tichu bang a bawl sek em, a nasep 
bang bang a h’em, bang gual in a um em, a kimatchak dan leh a 
bakkaite haw chuh a bum bum ah zik di a hi. 

4. A tawpna lam ah chun a phatchuam dan leh a kul dan zik ding a 
hi. 

Essay hih chi4 a um a: 

i. A umdan genna (Descriptive) 

ii. Chanchin suina (Narrative Essay) 

Hi. Nungsuina 

iv. Ngaitua daw Essay (Imaginative) 

A nuai ah hin khat pen chungchang in chanchin (Essay) 
khat ziak in:- 

a) . Loktak Pat Dil 
aw). Chingpi 

b) . Republic Day 

Loktak pat chung ah chanchin zik ding a hi leh a masa’n a 
thupi min a chung ah zik ding a hi. Etsakna’n:- 

Loktak Pat 

Thumapui: 

Loktak pat kiti hih lei kisiam til ah pat a lah um, Moirang leh 
Bishnupur kikal, a dung kml2 vel a vai lam km3 val a hi. Zia hih 

Manipur ah pat lian pen leh minthang pen a hi. 

A chanchin dang a bum bum ah: 

Loktak pat sung ah hin thialkal neu cha cha a um ah; ziate 
chuh Thanga, Karang thing tite hih a hiu. Zia thialkal haw ah hin mi 
hunkhawp a chengua, amau chuh phaidung mi deu ngawn a hiu. 

Loktak pat minthanna deu pen khat Sendra Hill kiti hih a pat 
lailung ah gam etna leh khawthilna mun hawi tak a hia; chun zia mun 
ah hin Government in Tourist Home khat a siam ah. Zia mun chuh 
gamsung leh gam dangte’n giakna mun leh kichawlna mun leh an leh 
tui nek leh dawnna mun in a mangu’i. 

A phatchuam dante: 

Loktak tuipi hin hun tiang in khua lum hih a suvawt dawm hi. 
Manipur phaizawl a ha lum Iona hih Loktak tuibangpi ziak deu le a hi. 

Loktak pat ah hin sanga chi chuam chuam tampi a um ah. A 
kiang tuam ah chengte’n sanga mat danu chuh len ahte, dawmlen 
ahte, lawng ahte sanga man ah bazar ah zuak in sum muna hawi tak 
inaneiu’i. 

Phum tampi le a um ah; ziate chung ah chun hampa a kek 
ah; tichun sakhi, sazuk, Sangai, sapoy tarn tak a chungua. Tichun 
gam sate’n le nek muna’n a neiu. 

A chaina: 

Loktak pat hih pat pawimaw tak a hi ziak in mi tin in lul tak 
ah enkawl leh kaitua ding a kul hi. 

Thulakchawm 

(Substane/Precis-Writing) 

Thulakchawm zekdante chuh : 

1. Amasa pen in a subject a lo leh a thu kigen pen chuh bang a 
h’em hawl daw leh hiat daw masak di. Ziana ding ah chun 3/4 
vel sim nawn nawn di. Question ah chun a thupi le ziak in a ti leh 
zek di a hi. 

2. A thupi (subject/topic) chuh i hiat phat leh a chungchang ah kigen 
story chuh bang bang a h’em, ti leh thu nepnawi lak ah chun a 
thu thungpi (main story line) gui chuh hiat daw di, a pawimaw lo 
thubak zam haw chuh pai di/lak lo di. 

3. A thu guipi bep zik daw di. Direct Speech a um leh Indirect ah 
hei daw di. 

A nuai ah chanchin hih chawm cha’n ziak dawk ah, a lo leh a 
thugil chawm ziak dawk in lah, a thupi min di le ziak in. 

— Khua lian thim ten mai khat, in 138 val umna, khat ah hin in tin 
ah bawng 7 ah pat 12 chan a neiu ah. Khua mite chun bawng 
chingtu khat, amau in a bawngu a chin man lo ziaku’n, a gawiu 
ah, zia pa chuh mi zuauthei, zuau gen hat leh tawt thanuam tak 
mai khat a hi ah. Ama chun sakei bawn hung lo pi, “Sakei a hung 
hi. ei hung panpiu in,” ti in a kiko leh khawmite chuh a hung tai 
khawmu ah, maleh, sakei a mu lo ziaku in a kikhen zak tau hi. 

A zing in, kiko kit ah, “Sakei a hung hi,” ti’n. Mite a hung tai 
khawm kitu ah, maleh zuau gen a hi ti. a hia kit tau ah. Hapta 
khat zo in sakei a hung tak zet ah, Ama’n le ni dang gual ah khan, 
“Sakei a hung hi, ei hung panpiu’n,” ti’n a kiko kit ah; maleh 
kuama’n a taksang ta pua’h: kuama a hung ta puau hi. Sakei 

chun bawng khat chuh a pe guat phat in bawng chingpa chun a 
vak del leh sakei chun ama a lah pet ah, a thi ta a hi. 

Thulakchawm Zekdan 

(Precis/Substance) 

A thupi: Zuau gen phat lo dan 

Khua khat ah bawngchingtu zuau gen hat khat hin zuau gen 
in sakei a hung hi ti ah mite a ko ko sek leh a tawp in kuama’n a 
takang ta pua’h; sakei a hung tak zet phat ah a kiko vang in kuama’n 
a hung panpi puau ah; tichun sakei chun ama chuh a that ta’i. 








Bung - 13 

THUCHING/THUPITE 

(Proverbs) 


Thunil 

1. Akcha mang di kuan a kichutua’i. 

2. Akcha’n ne ta lua’ng ka a ti leh a kilawkhu hi. 

3. Bawng zawng tho in a bawk hi. 

4. Chanu ginchak a zawlgai hi. 

5. Chengkawl pang khial in tui taw a ngak hi. 

6. Chiangkawt leh mankhawng kituak. 

7. Eima phei chung ah sa kisem. 

8. Gucha del lo in a zam hi. 

9. Ginchat Iona ah sapi bawk. 

10. Ngalpeng pawp lo thosi’n a bawk pua’i. 

11. Nga’n a tarn a thipi’n, mi’n a tarn a hinpi’i. 

12. Hui mut lo in thingna a ling pua’i. 

13. Khup in kha khel ngai lo. 

14. La chawp ma’n la chukna di en masa’n. 

15. Luicha git leh bel hawm git a ngai hi. 

16. Lamsak leh pute i dek zo ngai pua’i. 

17. Mi vaw lo ding in thingtum pan. 

18. Mihiam gilkial leh zawng gilkial in za lam a hia pua’i. 

19. Suangtum kilik lik chung in changpan a kai thei pua’i. 

20. Nakia awn in nakia zang a sep hi. 

21. Numei leh balchi a umna thu thu a hi. 

22. Numei lung leh vawkkuang dawng. 

23. Numei gilkial in bubel a kek in, pawsal gilkial in loma a kek hi. 

24. Numei nauvawp leh pawsal lothing tu than ah zalsaahiu. 

25. Pengpelep nupan chungnun kichu van laizawl ah a mangu’i. 

26. Samen thum talua’ng ka a ti leh a phak hi. 

27. Sakhi a pi a san leh a no le a san hi. 

28. Sakei in a zia a bang pua’i. 

29. Suangpi, suangcha’n a thek lo leh a det thei pua’i. 

30. Thulai gen leh sazang kap a chang ma’i. 

31. Thingthiam thing ah thi’n, tuithiam tui ah thi’i. 

32. Tui kibua luak kit thei hi lo. 

33. Ui tui khu lo a sa’i. 

34. Uipi vak hat in sagubuk a tuak kha’i. 

Aumzia 

1. Kinaknate hih vangsiatna tuak di ziak a hi. 

2. Du-am chuh channa a hi. 

3. Natna khat i nei leh natna dang in ei belap sek hi. 

4. Mi nuam val bek set a pha pua’i. 

5. Thil kibawl khial vanglak chuh a tawp khawk a tung hi. 

6. Lemchang pani kituak kha. 

7. Eima’ni manna ding i kibawl. 

8. Thil sia bawl chuh ama leh ama a kiman hi (ama leh ama 
thiammaw a kichan sek hi.) 

9. Ginchat lo pi ah vangphatna tuak. 

10. Thuleng vel haw hih a dik le a um kha sek hi. 

11. Mi i tam po leh kipanpitua thei i tam khen, hinna a hi. 

12. A ziak bei bangma a um pua’i. 

13. Upa za ding a hi. 

14. Thil khat i hi di leh a siat a phat di ngaitua masak di. 

15. Lungthim neute a lungna vak hi. 

16. I chung ah mite dek lo ding a hi. 

17. Thil khat bawl tak tak ngam lo, maleh kisa thupi ma ma. 

18. Gilkialte’n zachakna a nei puau./a hia pua’i. 

19. Mi pern hat a hausa thei pua’i. 

20. Thilsia ah kipat thilpha a pawt thei hi. 

21. Bangkim chuh a neitu a phatu leh pha mai a hiu. 

22. Numei chuh a lungu a dawng vaku’i. 

23. Numei lunggil sang in pawsal lunggil a sau zaw’n a piting zaw 
a hi. 

24. Numei nauvawp leh pawsal lothing tu chuh thi theina ah ding a 
hiu. 

25. Thunei kichu insung chuh a manthai khawlaw hi. 

26. Du-am takluat chuh siatna a hi. 

27. Mi’n a suante puana khat a nei tei hi. 

28. Pianpi lungthim paithak a hak hi. 

29. Mi lian chuh mineu in a panpi lo leh a ding zo pua’i. 

30. Kichamsakna ding ah thulai gen chuh a lang lang in demna a 
tuak hi. 

31. Mihiam chuh i kipiakna lam chiat ah kithi khawlaw a hi. 

32. Thu kigensa sukbuai kit a haksa’i. 

33. A guk ah thil pha lo kibawl chuh a thawk hak hi. 

34. Vak hatna lam ah thil pha tuak kha tina a hi. 

— * — 

LEKHATHAWT ZIAK DAN 

(Letter-Writting) 

Lekhathawt hi pen leh lekha mang ah kihona khat a hi. 
Lekhathawt hih zat chuam chuam a um hi.:- 

1. Lawi leh gual, nu leh pa, mel hiatte kiang ah kithawt 

2. Office leh school kiang ah lekhathawt, 

3. Company leh sumkawlveina lam ah lekhathawt lekha (bank, fac¬ 
tory tite) 

Lekhathawt thawt chuh pan nem thei lam pen leh a kichian 
thei pen ah zek ding a hi. Lekhathawt khat in a nei dite chuh- 

i) Chibai bukna (Salutation) 

ii) Thucha (Message Body) 

/'/'/') A chaina (Ending/Closing) 

Chibai bukna ah chun (,) comma kawi di a hi. Mimal (Pri¬ 
vate) letter a hi leh a thupi zek a ngai pua, Official deu a hi leh chuh 
thupi zek a ngai hi. A chaina ah gual leh pai kiang ah kithawt a hi 
chun, “Keima la gualpa/nu”, tite; nu leh pa kiang ah thawt a hi leh 
“Keima la chapa/nu: 

Office/ School/ College luchangte kiang ah thawt a h i leh,, 
“Nang-a ding ah ginum” a h’em, “Ginum tak ah nang-a” ti, “thumang 
tak ah nang-a” tite, “La thumang” tite hih zek ah chun i min ziak sek 
di a hi. Office ah semtu khat in a officer kiang ah suti dawtna lekha 
a thawt a hi leh a subject a um sak di, chun a tawpna’n “Ginum tak 
ah nang-a,” ti a h’em a lo leh “Ginum tak in” ti a h’em ziak in a min 
a zek di a hi. School naupang khat in a school Headmaster/Headmis¬ 
tress kiang ah suti dawtna lekha a thaw a h i leh a thupi (subject) ziak 
in tin, chun a tawpna’n “La thu mang” ti a h’em “thumang tak ah 
nang-a” ti a h’em hih ziak in a min a zek ding a hi. 

Etsakna : 

i-1 

Headmaster 

Ananda Singah 

Academy kiang ah, 

Thupi:- Suti ni 3 (thum) Dawtna. 

Pu, 

La kiang ah ka hun dawt nawp chuh: date 15-2- ‘08 ah 
pat in 17-2- ‘08 chan khah damlona ziak in ka hung kai thei ta 
pua’i. 

Zia ziak ah chun, zia ni 3(thum) sung chuh lungsiat tak 
in suti ei pia ding in za hun dawn hi. 


La thumang, 

Mr. Bawilal Vaiphei 

Class-XI, Roll No. 34 

l_l 

To 

Dist. Medical Officer, 

Bishnupur District 
kiang ah, 

Thupi : Casual Leave dawtna 
Pu, 

La kiang ah ka hun gennawp chuh, zing date 21-4- ‘08 
ah pat 23-4- ‘08 chan khih insung nasep di pawimaw ten khat ka 
nei ah; hung kai thei lo ding ka hi. 

Zia ziak ah chun, zia ni 3te (thumte) hih lungsiat tak in 
casual leave ei pia ding in ka hun ni hi. 


Bishnupur. Nang ding ah ginum, 

20-4-’08 M in- 

Sepna min 

l_l 


Gual khat in a gualpa a thawtna 


l-1 

Ka gual ngai tak Imphal 

Davidson, Simla, H.P. 25-5- ‘08 

Pathian lungsiatna leh venna zal in la dam pet cha hi’n 
a ti ka kinem hi. Kei le nangma ei pauichap piakna zal leh Pathian 
ei venna zal in ka dam pet cha a hi. 

Zani ah khan nisin chanchinbu ka sim leh la examnau 
result a hung kisua ah; second dicision ah la passit kha ka lah 
mu in ka kipak ma ma hi. La maban ding bang gual a hi diam, 
B.A., B.Sc., bawl zawm di la ta dia’m, a lo leh technical lam 
B.E. ah’em, MBBS ahzilzawkdilagua vangemeihunhiatsak 
ah aw. 

La zil zawm zelna’n, Lalpa’n hun malzawl ta hen! 

Keima la gualpa, 

Mr. Lianbawi 
Imphal. 













